Document ID: 32007D0794

РЕШЕНИЕ НА КОМИСИЯТА
от 29 ноември 2007 година
за определяне на нов краен срок за подаване на досиета за някои вещества, които следва да бъдат проучени в рамките на 10-годишната работна програма, посочена в член 16, параграф 2 от Директива 98/8/ЕО
(нотифицирано под номер C(2007) 5751)
(Текст от значение за ЕИП)
(2007/794/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2032/2003 на Комисията от 4 ноември 2003 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди, и за изменение на Регламент (ЕО) № 1896/2000 (1), и по-специално член 8, параграф 4 от него,
като има предвид, че:
(1)
Регламент (ЕО) № 2032/2003 установява списък с активни вещества, подлежащи на оценка с цел възможното им включване в приложение I, IА или IБ към Директива 98/8/ЕО.
(2)
За известен брой комбинации вещества/продуктови типове, включени в този списък, или всички участници са се оттеглили, или не са получени досиета до крайния срок, определен в приложения V и VIII към Регламент (ЕО) № 2032/2003 от държавата-членка, определена като докладчик за оценката.
(3)
Следователно, съгласно член 8, параграфи 3 и 4, и член 9, параграф 5 от Регламент (ЕО) № 2032/2003, Комисията информира държавите-членки за това. Информацията беше оповестена публично по електронен път на 14 юни 2006 г.
(4)
В срок от три месеца след електронното публикуване на тази информация някои компании заявиха интерес да поемат ролята на участник относно съответните вещества и продуктови типове в съответствие с член 8, параграф 4 от Регламент (ЕО) № 2032/2003.
(5)
Следователно е необходимо да бъде определен нов краен срок за подаването на досиета за тези вещества и продуктови типове.
(6)
Мерките, предвидени в настоящото решение, са в съответствие със становището на Постоянния комитет по биоцидите,
ПРИЕ НАСТОЯЩОТО РЕШЕНИЕ:
Член 1
За веществата и продуктовите типове, изброени в приложението, новият краен срок за подаване на досиета е 30 април 2008 г.
Член 2
Адресати на настоящото решение са държавите-членки.
Съставено в Брюксел на 29 ноември 2007 година.

Labels: 1
20
0
3
7
18